17/10/2014 | Administración LocalMunicipal
Outes
Anuncio nova tarifa ximnasia alternativa

A Xunta de Goberno Local en sesión do 7 de outubro do 2014 acordou, por delegación do Pleno, aprobar a modificación dos prezos públicos polo desenvolvemento de actividades culturais e deportivas, que foron obxecto de numerosas modificacións posteriores. Concretamente establécese agora unha nova tarifa de 10,00 € mensuais pola actividade de ximnasia global alternativa. En cumprimento dos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, publícase o texto íntegro do acordo regulador dos prezos públicos esixidos polas actividades culturais e deportivas, cuxo artigo 4 xa incorpora a antedita nova tarifa. Consonte os artigos 41 a 47 e 127 da Lei reguladora de facendas locais (texto refundido aprobado polo Rdl 2/2004, do 5 de marzo –en diante, LRFL), este Concello establece o prezo público pola realización de actividades culturais e deportivas. O prezo público constitúe unha prestación patrimonial de carácter público que satisfarán os usuarios que voluntariamente soliciten participar nas activivades culturais e deportivas promovidas pola Corporación. Están obrigados ao pago do prezo público as persoas físicas ou xurídicas (entidades, clubes, federacións, etc) que soliciten a participación nas anteditas actividades. a) As persoas que participen simultáneamente en dúas actividades das recollidas na táboa anterior gozarán dunha redución dun 50% no importe da que teña un prezo mensual inferior. As que participen simultáneamente en tres ou máis actividades terán unha redución do 50% en cada unha delas. Os veciños de Outes teñen dereito a unha bonificación do 100% na tarifa do campamento urbano, bonificación que non é aplicable á tarifa polas excursións fóra do municipio que se realicen no marco do campamento b) A obrigación de pagamento nacerá o día primeiro de cada mes ou cando solicite a alta na actividade o usuario, sen que as cotas mensuais sexan prorrateables por periodos inferiores ao mes. Se o usuario solicita a baixa antes do día 10 de cada mes, non xurdirá a obriga de pagamento de dito mes. c) O pagamento realizarase con periodicidade trimestral, unha vez vencido cada trimestre natural. O prazo de pago será o mes seguinte ao de cada trimestre. d) Os prezos polas excursións organizadas no campamento urbano esixiranse en réxime de depósito previo que se realizará, mediante autoliquidación, cando se solicite a prestación do servizo e, en todo caso, antes do seu comezo. a) As persoas que participen simultáneamente en dúas ou mais áreas das recollidas na táboa anterior gozarán dunha redución dun 50% no prezo da segunda e seguintes areas nas que se incriban. Cando se inscriban dous ou máis irmáns, o segundo e sucesivos gozarán dunha redución do 50% nas áreas nas que se inscriban. b) A obriga de pagamento xurdirá o día primeiro de cada mes, ou cando solicite a alta na actividade o usuario, sen que as cuotas mensuais sexan prorrateables por periodos inferiores ao mes. Se o usuario solicita a baixa antes do día 10 de cada mes, non xurdirá a obriga de pagamento de dito mes. c) O pagamento realizarase con periodicidade mensual. O prazo de pago será o mes seguinte.” As débedas por impago dos prezos serán esixibles polo procedemento de constrinximento consonte os artigos 10.1 e 46.3 da LRFL. De acordo co artigo 47 da LBRL, o establecemento de novos prezos ou tarifas, así como a modificación das existentes delégase na Xunta de Goberno Local do Concello. O presente acordo entrará en vigor trala súa publicación no Boletín oficial da provincia da Coruña, na páxina dixital e no taboleiro de edictos da Corporación. Outes, 9 de outubro do 2014 O Alcalde Asdo.: Carlos E. López Crespo